Zertan datza lehen zita perfektua?
Ai, ama, loreak ekarri dizkidazu?
Txokolatea?
Ikasketa-zorrak ordaindu dizkidazu?
Zuek zer bilatzen duzue? Nik, fantasia.
Sorpresak nahi ditut.
Maite harremana nahi dut.
Drama nahi dut.
Baina bizia ez da halakoa.
Bizian, beldurra eta dudak geratzen zaizkizu.
Atearen bestaldean zain duzuna geratzen zaizu.
Baina, batzuetan, ondo arituz gero…
bizitza fantasia bilakatzen da.
Trago bat nahi?
Bale.
White Claw lata bat nahi dut.
Neska zuriaren fantasia zapuztuko dizut,
baina Manhattan koktelak egin ditut jada.
Jakina.
Ondo dakit zer diren, eta izugarri gustatzen zaizkit.
Ezpain-margoa dut hortzetan?
Ez, zera…
Urduri zaude.
Pitxia da.
Ez nago urduri!
Etxeak nauka txundi-txundi eginda.
Ze lan duzu?
Inbertitzaile esaten diot neure buruari, baina "finantza-matxoman" ere esan didate.
Tira, matxoman, nora joango gara?
Ze, aspertuta zaude?
Ez, zera, zer egingo dugu orain?
Tira, geure esku dago hori.
TXORTARAKO 2. ERREPRODUKZIO-ZERRENDA
Txortarako bigarren zerrenda?
Lehen txortarako zerrenda zaharkituta zegoen.
Ai, ez! Lanekoa da.
- Zer da? - Makillaje-larrialdia.
Larrialdi handia.
Joan behar naiz.
Baina iritsi berri zara.
Edertasunak ez du atsedenik hartzen.
Agur.
Madolyn!
Non zara?
Madolyn?
Madolyn!
Astebete igaro da!
Ezingo nauzu beti saihestu.
Mykynnleigh Madolynen bila ari da berriz.
- Ez dago hemen baina. - Aste osoan ez da etorri.
Ez digu erantzuten.
- Hirian al da? - Bai, hirian da!
Vendemiairen salmenta salbatu nahian dabil.
Hunkituta dago, ni bezala, enpresa kolokan du eta.
Kontrolpean dut dena.
Madolyn!
Mykynnleigh! Hepa. Noren bila ari zara?
Neure bila? Hementxe nauzu.
Enpresaburuaren bila ari naiz,
finantza-datu penagarri hauei buruz hitz egiteko.
- Ez zenidan esan hain txarrak zirenik. - Ez nion inori esan.
Bereziki Madolyni. Konponduko nuela uste nuen.
Porrot egin duzu.
Salmentak behera, kostuak gora.
Halako beste urte bat, eta pikutara Glamorous.
Ez dakit Vendemiaire nola konbentzituko dudan.
Harago begiratu behar duzu.
Bai, dirua galtzen gabiltza.
Gucci eta Dior hala zeuden,
norbaitek erosi zituen arte. Egoera hobetu zuten gero.
Inbertsioa gara Vendemiairerako,
ez diru azkarra.
Dirua nahiko dute.
Nola konbentzituko dituzu enpresaren balioaz?
Zarata eginez.
Madolynek ideia sekretua du esku artean.
Jendea interesatuko du.
Frogatuko dugu jendeak gogoan gaituela.
Gure markak esangurarik baduela.
- Ederto. - Bai!
- Benetan? - Bai.
Madolynekin komentatu nahi dut.
Kontzentratuta dago. Ezin duzu molestatu.
Ba ote?
Ez dut gelditu. Zuengana doa.
Orain zer?
Zerbait otu zait.
Mykynnleigh. Egon. Zera galdetu nahi dizut:
zein duzu gazta-tartarik gogokoena?
Ez niri arreta galarazi.
Atea jo! Atea jo beti.
Joan berri da.
Kaben…
Marcorekin doa. Presatuz gero, harrapatuko duzu.
- Madolyn? - Azkar!
Madolyn?
Barka. Harekin mintzatu nahi zara?
Tira, itzuliko da.
Noizbait.
Ezin dugu hala jarraitu.
Madolyn itzuli egin behar da.
Lagunduko diogu ideia zertzen? Enpresa elkarrekin salba dezakegu.
Putzu txikian ari zarete itotzen.
Hala egiten du lan.
Artxiboa arakatzen ari da, sorkuntzarako collageak eratzen.
Magia ari da egiten, eta ez du laguntzarik behar.
Agian harroegia da laguntza eskatzeko.
Edo izututa dago.
Bigarren albuma beti da zailena.
Lehen postuan estreinatu zen, eta beldurra dio ez errepikatzeari.
Itzuli behar da. Prozesuan lagundu behar diogu.
Hilabete daramazu hemen.
Zer uste duzu? Zer egin haren semeak baino hobeto dakizula?
Horrek izutzen zaitu?
Mari-mihigaizto!
- Nork erakutsi dizu? - Zuk uste baino gayagoa naiz!
Nahiko, mutilak!
Bukatu da ikuskizuna.
Itzuli eszenatokira, mesedez.
Soluzioren bat bururatuko zaigu nolabait.
Taylor Swift-ek zera esango lizuke:
lasaitu behar zara.
Ez Taylorren izena alferrik aipatu. Gainera, badakizu arrazoi dudala.
Ez dio axola! Berria zara. Ondo dago ur handiko arrainen kontra aritzea,
baina, irauteko, ezin zara edozein lakutan sartu.
Nagusiaren semea duzu lakukide.
Bukatu da, beraz?
Chadek arrazoi du, eta nik ez, berez alderantziz bada ere?
Bazter itzazu pop-neskak.
Kendrick Lamar-ek zera esango lizuke: apal zaitez.
Baina, hasteko, ekarri kafesne hirukoitza, apar askorekin.
Erreginaren eskaria.
Horrek hots egingo dio.
Hepa, Madolyn?
Dena ondo?
Coca-Cola Zero bat nahi?
Ez dakit.
Akaso beste gizaki bat ikusi behar duzu.
Hemen nauzu. Joan nahi bazara, edo hitz egin gura baduzu.
IDEIAK
Eta, aizu, badakit presiopean zaudela, baina ez obsesionatu.
Lortuko duzu.
Fedea dugu zugan.
Bale.
Teddy?
Teddy!
Eskerrik asko zinez.
Ama?
- Ni ikusteak poztuko zintuela uste nuen. - Ez horixe.
Zer zabiltza erdigunean?
Norbait hil da? Iheslaria zara?
Bezero berri bat dut.
- Nola zenekien hemen egongo nintzela? - Dena kontatzen didazu
lanari buruz.
- Zer nahi duzu? - Zurekin bazkaldu.
Onargarria ote? Ala hitzordua eskatu behar dut?
Maitagarria zara. Baina idazmahaian jaten dut.
Noiztik elkartzen zara bezeroekin Manhattan-en?
- Gorroto duzu trena. - Ez naiz akusatua.
Erantzun, abokatu. Zer da?
Bera da. Banoa.
Afarian, zu galdekatzeko eskubidea dut.
Kafea hoztu zait. Maite zaitut.
Marcorentzat.
Nola ibili zara hain azkar takoiekin?
Draga zara eta ez didazu esan?
CrossFit-ari esker.
Pisu hil izarra naiz. Basahuntz baten orkatilak ditut.
Truko polita, baina entregak dituzu.
Marcok lelokerietan nahasten zaitu.
Ez dit axola.
Hala elkarrekin gaude.
Lagun moduan.
Lagunak baino ez bazarete, merkatuan azaldu beharko zara berriz.
Nik behar dut.
Eta Ella?
Ja ez gaude elkarrekin.
Astean lau bider geratzen zarete.
Lesbianak halakoak gara.
Itzuliko gara aplikazioetara?
Konforme?
Konforme.
Bale.
Nor dela eta aurpegiera hori?
Uberreko mutila dela eta.
Geratu ginen, baina txortatu nahi zuen soilik.
Eta ez duzu nahi?
Eta hori ez al da normala?
Aterako ginela uste nuen. Zita bat izango genuela.
Baina zita bat edukiko zenutela esan zizun?
Ene. Argi dago ez dudala zitarik izan, ezta?
Argi dago, bai.
Uber mutilak dena argi utzi zizula dirudi,
baina zu berria zara honetan.
Urduri zaude bera dela eta.
Pertsona segurua dirudi, eta esperientzia du.
Halakoa izan nahi dut.
Ni neu baino ez naiz, ordea.
Dena izorratu dut?
Ez dakit ba. Ze uste duzu?
Makillaje-larrialdia nuela esan, eta ihes egin nuen.
Tira, agian baduzu harrotasuna irentsi,
eta egia esatea. Gero, saiatu berriz.
Mykynnleigh!
Hemen zara oraindik.
Eta bera ez?
Hegaldia LaGuardia-ko aireportutik duzunez,
check ina egin dizut.
Klaserik hoberena duzu. Autoa bidean duzu.
Iritsiera: 15 minutu barru.
Nolatan zara laguntzailea soilik? Beste edonon mahai propioa zenuke.
Txikiak gara. Mahaian ez daude aulki mugagabeak.
Tratua ikusita, agian ez da mahairik geratuko.
Revlon branding exekutibo gazte baten bila ari da.
Bazkari bat antolatuko dizuet?
Madolynek asko egin du nire alde. Lan bat eskaini zidan bakarra izan zen.
Negozioa irakatsi zidan.
Nitaz arduratzen da. Eta alderantziz.
Ezin dut besterik gabe utzi.
- Barkatu. - Leiala. Gustuko dut.
Aurrezkiak eta gurasoak dituzu badaezpada.
Sektoreko mundu denak bezala.
Ez, nik ez.
Tira, orduan aholkutxo bat: enpresa salbatu ezin badute, salbatu zeure burua.
Mykynnleigh.
Poltsa eta guzti.
Hain goiz joango zara?
Ostiralean itzuliko naiz.
Madolyn ere bai, ezta?
Hala, enpresa pizteko eta salmenta salbatzeko
bururatu zaion ideia handia entzun ahalko dut.
- Bai horixe. - Bai. Hala da.
- Ai ene. - Ez zalantza egin.
Horixe gertatuko da, ez dago beste aukerarik. Ezta pentsatu ere.
Ordura arte!
Ai-- Hegaldi on!
Agur!
- Orain zer? - Ezin dugu itxaron--
Ez dugu itxarongo.
Ni neu joango naiz Madolynenera, ideiak
zer moduz dabiltzan ikustera.
Konforme?
Bale.
Nor zara zu?
Ene. Teddy, neu naiz.
Jakina. Banekien zer gertatzen ari zen. Proba bat zen. Gainditu duzu.
Ez al duzu…?
Mugikorra arma bat denarena egin? Bai.
Zer moduz dabil?
Espazio apur bat emango nioke orain.
Ez kezkatu. Unerik txarrenetan ikusi dut.
Ez horixe.
Baina lehen aldia izango duzu.
Tira.
Ama!
Tira, itxura ederra duzu.
Ze ari da gertatzen?
Zertu egin dut.
- Ze zertu? - Ideia handia. Grial Santua.
Jenioa zara. Ikus dezaket?
Chad, itxi begiak.
Banekien lortuko zenuela, ukitu magikoa zeneukala.
Perfektua eta garaiezina zara, ama. Maite zaitut.
Voilà.
IZUA
Zer…?
Ea, badakit hasieran asimilatzeko asko dela,
baina hau, hau…
iraultzailea izango da akaso.
Zer da?
Tira, une honetan aribideko lana da.
Ea, badakit arrunta eta eragabea dirudiela.
Baina denbora behar dut funtsera iristeko
eta xehetasunak goitik behera orrazteko.
Besterik gabe.
Ez duzu astirik.
Mykynnleigh ostiralean itzuliko da. Emaitzak behar ditu.
Tira ba, ama.
Glamorous hasi zenuenean, egundoko ideia izan zenuen.
Aspaldi izan zen hori.
Bai, agian bai, baina erlaxatu behar zara,
eta dena alde batera utzi.
Eta guztia berriz egin. Dena dugu jokoan.
Huts egin al dizuet inoiz?
Fidatu nitaz.
Nire prozesuan fidatu behar zara.
Au revoir.
Badakit.
Badaki. Badaki. Ez!
- Dena gertu. - Ederto.
Hepa, Parker!
Hau kointzidentzia!
Xelebrea da. Nire errutina ezagutzen duzula dirudi.
Zer? Ez, zera, niretzat erabateko misterioa zara.
Baina--
- Barkamena eskatu nahi dizut. - Ez.
Nik jokatu nuen txarto.
Arinegi aritu nintzen segur aski.
Ia ez dugu elkar ezagutzen.
Izutu zinen.
Ez nintzen izutu.
Ihes egin zenuen.
Makillaje-larrialdiagatik.
Zer-nolako larrialdia izan zen?
Brillantina barreiatu zen.
Pila bat barreiatu ere, entzun?
Ai, ama. Nor hil zen?
Egingo dugu berriz?
Eta beste barreiatze bat ematen bada, zer? Ez dizut lana egitea eragotzi nahi.
- Saiatzen ari naiz. - Ez.
Jolasean ari zara.
Elkar ezagutu genuenean bezala.
Sentitzen dut, baina zaharregia naiz horretarako.
Parean duzuna da dagoena.
Mutil askorentzat nahikoa da.
Zuretzat ere hala denean, esadazu.
Zer moduz aplikazioetan?
Nahiko ondo. Lan ostean elkartu nahi duen norbait dut.
Ze azkar!
Utzi ikusten.
"Ipurdia gora, atea irekita".
Zuretzat hau al da zitak izatea?
Ongi etorri gurera.
Aplikazio atseginago bat behar duzu.
Ipurdiak behean eta ateak itxita dauden tokia.
Argazki politak ikusi, eta profilei gehiegi begiratzeko.
Bera, adibidez…
eta bera…
Venetia queerra da?
"Bisexuala" dio.
Hortxe azalpena:
itsua naiz bisexualei dagokienean.
Kamuflajea da nire gay-radarraren aurrean.
Ea, eta?
Ezin.
Ai ene. Egin egin duzu ba.
Berak ere bai.
Biok dugu gerorako plana.
Hepa, dena ondo dago.
Barka, errepikatuko duzu.
Zer moduz dago?
Lanean ari da gogor, baina ezingo digu lagundu.
Hau da, ideia handia gure esku dago.
Baina ez kezkatu. Neu nauzue lider.
Hark erabaki du hori?
Barka, salmenta-zuzendaria zeu zara?
Ez, neu naiz.
Haren semea zara?
Ez, neu naiz.
Enpresa-arazoa dugu, eta ni enpresaria naiz.
Konpon dezaket.
- Hau ezin da izan. - Emaiozu aukera bat.
- Sailburuak batuko ditut? - Bai.
Ez. Konfiantzazkoak bakarrik. Ez dut besteak izutzerik nahi.
Marco, zatoz zu ere bai.
Ekarri ordenagailua.
Oharrak idatziko dituzu.
Myspace!
Enron!
Erromatar Inperioa?
Zertan datoz bat hiru gauza horiek?
Ez dira makillaje sektorekoak.
Zure egitekoa idaztea da.
Ez! Aldatu ez zirelako desagertu ziren hirurak.
Enronena konspirazio kriminala izan zen.
Bai. Standford-en ikasi genuen hori.
AEBetako enpresa-fakultaterik onenean.
The Economist-en arabera, Harvard-ekoa da.
AEBetako enpresa-fakultaterik onenera joan nintzen, eta bertan etengabe
konpontzen genituen kasu praktikoak.
Eta hau ez da ezer ezberdina. Kasu praktikoa dugu, ezta?
Nola lortu jendea berriz Glamorous by Madolyni buruz aritzea?
Galdera erraztuko dut:
zerk interesatzen du mundu guztia oraintxe bertan?
- Microdosingak? - The Cremaster Cyclek?
Aplikazioetan lankideekin bat egiteak?
Horixe.
Blockchainak.
Hortxe erantzuna!
Bitcoin-en sartzea nahi duzu?
Ez, ez, ez. Hurrengo Bitcoina nahi dut izan.
Makillaje-bezeroa aintzat hartuko lukeen tokenetan oinarritutako moneta.
Jaun-andreak,
hona…
GlamCoin!
Ez dut tekla-jotzerik entzuten.
Barkatu. Ez nekien txantxa zen ala ez.
Makillajea dugu sektorea, ez teknologia.
Tira, Nintendo karta-jokoak egiten hasi zen.
Samsung-ek aseguruak saltzen zituen.
Netflix-ek DVDak bidaltzen zizkion jendeari postaz.
Ikusi dituzue orain?
Teknologiaren bidez, dena da posible.
Jaurtiko dugu linea bat farmazietan? Beherapenei ekin ahal diegu.
Jende ospetsuarekin aritzea lagungarria da.
Makillaje lasterrean hasiko gara? Modei jarraituko diegu.
- Eta Harrotasun kanpaina? - Bai ba!
Ez, ez!
Ai ene. Oso gustuko dut Gayen Harrotasuna.
Orain Harrotasuna baino ez da deitzen.
Ea, eta zuk nola dakizu hori?
Zuk uste baino gayagoa naiz!
Ez dugu Harrotasuna ospatzen. Ez gara marka jatorra.
Sareetan ona litzateke.
Estée Laundry orriak su hartuko luke.
Ez! Badugu ideia!
Bukatu da bilera.
Mintzatuko naiz harekin.
Hara nor azaldu zaidan!
Zer? Non?
Bai. Kaixo.
Blokeatuko zaitut.
Ez dut nire kontuen berri izan dezazun nahi.
Bai. Nik ere blokeatuko zaitut. Zera…
arrazoi beragatik.
Kriptodirua? Berriz? Madolyni ideia aurrekoan ere ez zitzaion gustatu.
Tira, GlamCoin ideia hutsezina da. Ondo dakizu hori.
Zoaz Madolynenera berriz. Hitz egin ezazue.
Konta iezaizkiozu gaurko ideiak.
Marcorena, Harrotasunarena, ere bai.
Ea, nagusia neu naiz.
Neuk salbatuko dut enpresa.
Ama nitaz egongo da harro. Ez Marcoz.
Eta bukatu da!
Konforme.
Magia egingo dut, bai gero.
- Hitz--? - Bai.
- Hark--? - Ez, ez du onartu.
Madolynekin hitz egin behar dugu, eta dena kontatu.
Nagusiaren semearen kontra egin nahi duzu? Aurrera.
Ez da nire arazoa.
Madolynek utzi egin gaitu akaso…
baina ez dut neure burua utziko.
ESAN REVLON-I BADUDALA INTERESIK BAZKARIA BIHAR
GLAMOROUS BY MADOLYN
LANGILEEN KONTAKTU-ZERRENDA
Hau bai eguna, ezta?
Ba bai.
Chadek icebergerantz bideratu gaitu, ezta?
Ba bai.
Biok atsegin dugu elkar aplikazioan. Badakizu, ezta?
Ba bai.
Xelebrea da.
Giza baliabideei jakinarazi behar diet egoera.
Ez horixe.
Match egiteko bi pertsona behar dira.
Gainera, zertarako?
Kontuak hala jarraituz gero, lan bila egongo gara laster.
Ba bai.
Lorimer kalean jaisten zara?
Bedford-en. Zerba?
Non elkartuko garen ari naiz pentsatzen. Zaude prest 9etan. Idatziko dizut.
Entrega erreginarentzat.
Kafesne hirukoitza, apar askorekin, eta kioskoko azkenak.
Chadek eskatu duen guztia. Dena ekarri dut.
Ez du aipatu inor etorriko zenik.
Azkenaldian sekretu asko ditu.
Sartu egingo naiz gelan. Unetxo bat izango da.
- Aurrera. - Milesker.
ADI BERRIEI
Madolyn?
Baina ze kaka?
Nola sartu zara?
Zergatik etorri zara?
Zerbait gertatu da?
Honek itxura txarra du, eta lotsagabetu naiz,
baina Lady Gaga hala aritu zen A Star is Born egiteko,
eta panorama aldatu zuen.
Zin degizut: hori bezain garrantzitsua da hau.
Inportanteagoa agian.
Arrailduta zaude?
Tira ba, segi. Zer ari zinen esaten?
Itzul zaitez Glamorousera.
Ez zara konturatu?
Etxetik ari naiz lan egiten orain.
Eta nola saihestu duzu Teddy?
Ama?
Zer da hau, Grand Central?
Hepa.
Zergatik duzu Marco aulki morearen atzean ezkutatuta?
Nik uste hemen egon ezin dela badakielako dela.
Agian bai.
Baina egia esan behar dudalako etorri natzaizu.
Bulegoan behar zaitugu.
Kontrolpean dugu. Badakit zer egin.
Vendemiaireri ideia arraro bat aurkeztu nahi dio.
Ez da arraroa, itzela baizik. Jeloskor zaude.
Zera uste duzu, 2008ko ukitua duzula.
Baina, izatez, 2008 baino zaharkituago zaude.
Zu zaude 2008 baino zaharkituago!
- Zeu zaude zahar-- - Zeu--
Utzi 2008 bakean, demontre!
Aditu?
Ea, Marco,
gogora ezazu laguntzailea baino ez zarela.
Bigarren laguntzailea zara!
Eta Chad salmenta-zuzendaria dut,
hori ahaztu duzula badirudi ere.
Lotsa galtzen diozunean, lotsa galtzen didazu.
Baina--
Bakarrik fundatu nuen Glamorous,
eta bakarrik salba dezaket.
Beraz, gabon. Utz iezadazue Vendemiaire niri.
- Alde. - Mugi.
- Zu lehenik. - Ez!
-Tira! - Utikan!
Drag gaua Bushwick-en?
Heteroa dirudizu. Horregatik engainatu nauzu.
Bisexuala naiz, jakizu.
- Ala pansexuala esan behar da? - "Pansexual" diogu?
Batzuetan? Ez dakit.
- "BIPOC" erabiltzen dugu? - Nik ez.
Nik ere ez.
Madolynek erabiltzen duenean izan ezik. Orduan bai.
- Soldadutxo obedientea zara gero. - Oraingoz.
Txalo bero bat Charlene-rentzat!
Aupa, Charlene!
Lehengoa serio esan duzu. Lana utziko duzu.
Tira, bilerak dauzkat.
Bilera bat. Revlonekin.
Egizu gauza bera. Tratuak porrot egingo du.
Glamorous by Madolyn desagertzear da.
Ez da zurekin ibiltzeko seinale ona: ez zara leiala.
Bart Love Islanden 12 kapitulu ikusi ditut,
eta denboraldia ez zait gustatu ere egiten. Tori leialtasuna.
Gauzak okertzen direnean, ihes egiten duzu.
Madolynek arazoak ditu.
Behar zaitu.
- Behar zaitugu. - Eta nik bera!
Eta non da? Ez da.
Hiru urte eman dizkiot. Bizitza eman diot.
Eta non dut saria?
Orain, neure burua lehenetsi behar dut.
Nahi duzuna gura duzunean lortu ezean,
alde egiten duzu?
Eta zure inguruko jendea, zer?
Zure harremanak, zer?
Ala zeure burua lehenetsi, eta bakarrik egongo zara?
Esan bezala, ez da seinale ona.
BIPOC erregina!
- BIPOC eta bi. - Bisexuala!
Ez duzu eskupekorik utzi. Ez pentsa konturatu ez naizenik.
Galdutako poltsagatik 80 dolar zor dizkidazu.
- Erori zitzaidan. - Sudurrean gora?
Arropazaindegiko droga pila bat ostu dut zuri emateko!
Kontuz ibili honekin.
Arazoak dakartza.
- Seinale txarra. - Ulertu dut!
Topatu duzu?
Hiltzailea. Hor nonbait egon behar da.
Arrastotxoei jarraitu behar diezu.
Presio handiagoa jasan izan dut, jakizu.
Denbora gehiago behar dut, besterik gabe.
Ziur zaude? Bakarrik egingo duzu dena?
Bakarrik bilakatu nintzen izar.
Semea bakarrik hezi nuen, eta enpresa bakarrik hasi.
Hau bakarrik zertu ezean, nolako pertsona izango naiz?
Txiripaz gailendu den norbait?
Jainkoarren.
Bulegokoek zer esango lukete Madolyn Addison hala ikusiz gero?
Tira, nik gogotik begiratu dizut, eta ez naiz izutu.
Akaso gazte horiek ez dira hain erraz izutuko.
Bihar ordu berean?
- Ordu berean. - Konforme.
- EZ NAIZ BUSHWICKEN IZAN. - EZ DA IZANGO?
- BAINA ONDO DERITZOT. - ZORTZIETATIK AURRERA.
Lanegun gogorra ala?
Hiru egunetan ez naiz lanera joan.
Zer? Ez--
Erdigunean ikusi zaitut, bezero batekin elkartzeko.
Bezero autonomoak.
Bulegoan murriztu dizkidaten orduak konpentsatzeko.
Hamalau urte abokatu-lan gaiturik okerrenean,
eta astean 40 ordu lortu ezin.
Sos gabe gaude?
Ez, ezer alokatzen ez dudalako, kredituari ihes egiten diodalako
eta deskontuak baliatzen ditudalako.
Zergatik ez didazu kontatu?
Umiliagarria delako.
Beti esaten dizut arteztu behar zarela.
Nik baino gehiago kobratzen duzu. Esadazu oker nengoela.
Astindu lepoa, egin kriskitin, eta aurpegira iezadazu.
Aurrera, egizu.
Zergatik ez didazu aurpegiratu?
Nahi ez dudalako.
Apurtxo bat ere ez? Gustuko duzu arrazoi edukitzea.
Bai, gustuko dut.
Baina ez dakit.
Arrazoi izateak ez dit axola. Zeuk axola didazu.
Tira, arrazoi dut, zera, kontu guztien inguruan.
- Ez ezazu ahaztu. - Konforme.
Ederto.
Hepa. Zer moduz bart?
Espero bezala.
Ipurdia gora eta atea irekita.
Baina gogoa beste nonbait nuen.
Eta zu?
Buruzalea, hutsala eta heldugabea da.
Baina, horren azpian,
badu potentzialik.
Baimenik gabe sartu, eta semearekin borrokatu zinen?
Txiripaz ez zintuen kaleratu!
Sentitzen dut!
Enpresa eta gure lanak salbatu nahi nituen, besterik ez.
Madolyn semearen kontra jarriz?
Arrazoi izateko? Irabazteko?
Ez dakit tokia salba dezakegun, ala salbatu ahal den.
Baina gure karrerak
baino zeozer garrantzitsuagoa egon behar da.
Inportanteagoak izan behar gara elkarrentzat.
OROIGARRIAK REVLON - 1:00PM
- Beranduegi al da dena konpontzeko? - Ez.
Beti dago ondo jokatzeko aukera.
Burutik nago, ala…?
Ez, nik ere nabaritu dut.
Izpiliku usaina dago.
Eta diru usaina.
Zerbait datorkigu.
Madolyn. Ez dut kaferik ekarri.
- Oraintxe noa. - Marco, mintza gaitezen.
Itxi atea.
Bart, etxera gonbidapenik gabe etorri zatzaizkit.
Ezin da errepikatu.
Baina, hasteko…
Chad oso txarto ibili da?
Denok dakigu nola erantzuten duen presiopean.
Burugogorra eta aiurri txarrekoa da,
eta ez du entzuten.
Erabaki zuhurrak hartzeko eta liderra izateko gai ez bada,
jakin beharra dut.
Esan diezadakezu.
Inpunitate osoz.
Tira, arrazoi duzu.
Burugogorra eta aiurri txarrekoa da,
eta, arrazoi, ez du entzuten.
Baina ez.
Ederto aritu da.
Taldea zeharo batu du.
Harro egongo zinatekeelakoan nago.
Ideia bikainak izan ditu Vendemiaire dela eta.
Ederki.
Datorrela mundu dena.
Jakingo duzuenez, astea etxetik lan egiten eman dut.
Vendemiaireren salmenta ziurtatzeko kanpaina berria eratzea izan dut xede.
Eta hau onartzea zaila bada ere,
halako zerbait mamitzeko ideiarik ez zait bururatu.
Bakarrik lortuko nuelakoan nengoen, beti bezala.
Baina oker nengoen.
Zuen sortze-talentua beharko dut kanpaina gauzatzeko.
Chad, eman uneko egoeraren berri.
Aste emankorra izan dugu: sortu, errepikatu asmatu…
Jendeari gure marka gogoraraziko dion zerbait
bururatu zaigula uste dut. Interesgarria da.
Harrotasuna.
Us-- Uste dugu kanpaina ona eta ezustekoa izango litzatekeela.
Gure tokia aldarrikatuko genuke.
Eta ideia
Marcori zor diogu.
- Hari otu zitzaion. - Baina ez dugu halakorik egiten.
Tradiziozko marka gara. Ez dago gure DNAn.
"Zergatik gu? Zergatik orain?". Horiexek dira galderak.
Dibertigarria delako?
Zerbait ahaztu duzu: xedea.
Esangura izan behar du. Bestela, jolasa da bakarrik.
Pasa den hiruhileko fitxategi landu gabeak dituzue?
- Urtebetetze-afaria. - Bai, dena gordetzen dugu.
Ekar itzazue.
Kontua bideratzeko erabiliko ditugu.
Noiz etorriko da Mykynnleigh?
- Bi ordu barru. - Lortuko dugu agian.
Hasiko gara?
- Bale. - Ai ene!
Eta gaurko bilera?
Beste konpromiso bat dut.
Hasierako Glamorous by Madolynek arau guztiak hausten zituen.
Prest gaude hala berriz jokatzeko.
Luxuzko kosmetika-marka batek ere ez du
halako kanpaina bat bultzatu.
YSL Beauty-k Gabonetako kapsula du.
Estée Lauder-ek, Disney linea.
Boy de Chanel-ek, gizonezkoen linea.
Baina zer falta zaie luxuzko marka horiei guztiei?
Harrotasuna.
Horixe.
Ez dute horren inguruko kanpainarik. Ez dute horri buruz txiokatu.
Marka txikiago eta ahaikariagoen lana da. Luxuzkoena, ez.
Orain arte.
Harrotasuna ospatzen duen luxuzko lehen makillaje-marka
izateko aukera dugu. Frogatuko dugu queer komunitatea
ez dugula soilik etekin-iturri moduan erabiltzen. Gure esanguraren zati bat
queer komunitate horretatik lortzen dugu.
Jendeak ezinezkoa dela dio.
Nik zera diot: ikusi eta ikasi.
Besterik ez?
Zure galderei pozik erantzungo--
Ez!
Ezin hobea da.
Glamorous by Madolyn gay bilakatuko da?
Gay gazteek dioten bezala, txundi-txundi eginda nago.
Gayek gustuko dute gauza eroriak berreskuratzea.
Auzo bat gentrifikatzen duten bezala, enpresa salbatuko dizute.
Dei batzuk egin behar ditut,
baina lortzen baduzu, Vendemiaireren tratua itxi ahalko dugu.
Aupa!
- Lortu duzu. - Lortu dugu.
Ez horixe.
Ezta pentsatu ere.
Ez zara Revlonekin elkartu, ezta?
Ez. Geratzeko asmoa dut, hiltzeraino.
Ederto. Zeharo erretxinduta daude utzi dituzulako.
Atea betiko itxi zaizu.
Hiltzeraino geratu beharko zara, bai.
- Arrazoi nuen kanpaina dela eta. - Eta nik, arazoak direla eta.
- Egindakoa aitortu didazu behintzat. - Eta zu zeure postuaz jabetu zara.
Marco.
Takoi berriak?
Ai ene, azkenean! Norbait konturatu da.
Guk uste baino gayagoa zara zinez.
Xelebrea.
Madolynek pasa den hileko argazki-ekipamendua nahi du. Talde bera.
Honakoan ezingo diegu oniritzi legalei itxaron.
Azkar mugitu behar gara.
Nolatan iritsi zait posta? Ez du zigilurik ere ez.
Soldata duzu. Kontabilitate sailetik bidali dizute.
Hiriko edozein bankutan alda dezakezu hori diruaren truke.
Makillajea saltzen, hilabeteko soldata nuen hau.
Gauzak erosteko erabil dezaket.
Edo alokairua ordaintzeko.
Etxean lagun dezaket.
Ongi etorri benetako mundura. Garestia da.
Joan zaitezke. Neuk bukatuko dut lana.
Planik bai Uberreko mutilarekin?
Ez. Jolasean ari naizela esan zidan.
- Eta arrazoi zuen. - Eta nork irabazi du?
Badakizu zer? Ez dit axola.
Harrotasuna irentsiko dut, eta handitasunez jokatu.
Baina ezin naiz bera baino handiagoa izan. Gihar pila da tipoa.
Aplikazioan ikusi ahal zaitut.
Tira, bai, zu blokeatzea ahaztu zait.
Niri ere bai.
- Orain egingo dut. - Ez.
Dibertigarria izango da elkarren berri izatea.
Bale ba.
GOGOKOENAK LINEAN
Banoa!
Nola saihestu duzu atezaina?
Janari-banatzailea naizenarena egin dut.
Edonor saihesteko etorria duzu gero.
Bai, hala da.
Baina bukatu da.
Zuri dagokionean, behintzat.
Arrazoi zenuen.
Beldur nintzen. Beldur naiz.
Zuri dizut beldur.
Baita honi ere.
Ez dakit honek zer esan nahi duen, baina jakin jakin nahi dut.
Jolasik ez.
Araurik ez.
Gerta dadila edozer.
Konforme?
Konforme.
Zera…
Zerbait erori zaizu.
Gerta dadila edozer, ezta?
Azpitituluak: Xabier Izagirre Aizpitarte